cyanic-selkie/wikianc huggingface dataset:
அம்பேத்ராஜன்
வாழ்க்கை குறிப்பு
அம்பேத் ராஜன் தமிழ்நாட்டின், மயிலாடுதுறை மாவட்டத்தில் பிறந்தவர். இவர் பகுஜன் சமாஜ் கட்சியின் கன்சிராமின் உதவியாளராக இருந்தார். பகுஜன் சமாஜ் கட்சியின் வளர்ச்சிப் பணிகளில் பலவகையிலும் ஈடுபட்டார். கன்சிராமை காண தமிழ்நாட்டுத் தலைவர்ககள் வரும்போது அவர்களுக்கு இடையில் பாலமாக இருந்துள்ளார். கன்சிராம் உடல் நலமின்றி சிகிச்சைக்கு சென்னை வந்தபோது தன்னுடன் அம்பேத்ராஜனையும் அழைத்து வந்தார். கன்சிராமின் மறைவுக்குப் பின்னர் மாயாவதியின் உதவியாளராகவும், தனிச்செயலாளராகவும், கட்சியின் தேசியச் செயலாளராகவும் தொடர்ந்தார். மாயாவதியால் இந்திய நாடாளுமன்றத்தின் மேலவையான மாநிலங்களவைக்கு உத்தரப் பிரதேசத்திலிருந்து அனுப்பபட்டார். பிற்காலத்தில் மாயாவதியிடம் இருந்து விலகிய இவர் 2020 இல் பா.ஜ.க.வில் இணைந்தார். இவர் நொய்டாவில் வசிக்கிறார்.
பி. பி. காந்தம்
'''பி. பி காந்தம்''' (பிறப்பு: சனவரி 2 1930) தமிழ்நாட்டில் பிறந்த இவர் தனது ஆறு வயதில் மலேயாவுக்கு அழைத்துவரப்பட்டார். அங்கு லயோலா கல்வி நிலையம், எம்.பி.எஸ். பள்ளி ஆகியவற்றில் கற்றார்.
தொழில்
ஆங்கிலம், தமிழ், இந்தி. மலாய், ஜப்பான் ஆகிய மொழிகளில் நன்கு புலமைமிக்க இவர், ஆசாத் ராணுவப் பள்ளியில் இணைந்து ராணுவப் பயிற்சியைப் பெற்றார். சுமார் 30 ஆண்டுகள் சிங்கப்பூர் துறைமுக ஆணைக் கழகத்தில் காவல்துறைப் பொறுப்பதிகாரியாகப் பணியாற்றி ஓய்வுபெற்றார்.
பதவிகள்
சிங்கப்பூர் தமிழ் எழுத்தாளர் கழகத்தின் வாழ்நாள் உறுப்பினராகவும், தமிழர் சீர்த்திருத்தச் சங்கத்தின் தலைவராகவும், தமிழர் பேரவையின் துணைத் தலைவராகவும், பூன் லே இந்திய கலாசாரக் குழுவின் தலைவராகவும் பதவி வகித்துள்ளார். மேலும் ஜனநாயகம் இதழின் கேள்வி - பதில் பகுதிக்குப் பொறுப்பாக இருந்துள்ளதுடன், அலை ஓசை இதழின் ஆசிரியராகவும் பணியாற்றியுள்ளார்.
இலக்கியப் பணி
1946ல் எழுதத் தொடங்கிய இவரது முதல் படைப்பான 'எங்களின் இந்திய தேசிய இராணுவப் பயிற்சி' கோலாலம்பூரிலிருந்து வெளியாகும் ‘ஜனநாயகம்’ எனும் இதழில் வெளியானது. சிறுகதை, நாடகம், கட்டுரை முதலிய துறைகளில் இவருக்கு அதிக ஈடுபாடுண்டு.
கொக்கலிக்கட்டை ஆட்டம்
கொக்கலிக்பட்டை ஆட்டத்தைக் கோக்கலிக்கட்டை ஆட்டம் என்றும் கூறுகின்றனர். உயர்ந்த குச்சியில் ஏறி அதனைக் காலாகப் பயன்படுத்தி ஆடும் ஆண்கள் நடனம் இது. இது பயிற்சி செய்து விளையாடப்படும் ஒரு கலைத்திற ஆட்டம். கொக்கு ஒற்றைக்காலில் நிற்பதுபோல் ஒற்றைக் கொம்பில் இருகால்களையும் ஊன்றி நின்றும், இரண்டு கால்களையும் கொக்கு பயன்படுத்திக்கொள்வது போல் இரண்டு கழிகளில் ஏறி நின்றும் இது விளையாடப்படுகிறது.
கருவிநூல்
பகுப்பு:தமிழர் ஆடற்கலைகள்
சிந்துபால்சோக் மாவட்டம்
ஊடகம்
லோக்பிரியா தைனிக், சிந்துபால்சோக் உள்ளிட்ட நேபாள மொழி நாளிதழ்கள் வெளியாகின்றன.
சுற்றுலா
இங்கு கௌராதி பீமோஷ்வர் கோயில், தௌதாலி மாய் கோயில், சுங்கோசி கபேஷ்வர் கோயில் உள்ளிட்ட பல கோயில்கள் உள்ளன. இங்கு படகு போக்குவரத்தும் உண்டு. தாம்சே, குன்டே, யங்கிமா தந்தா உள்ளிட்ட மலைப்பகுதிகளும் இங்குள்ளன. மலை ஏற்ற வீரர்களுக்கு இம்மாவட்டம் பொருத்தமான இடமாக உள்ளது.
வெளி இணைப்புகள்
பகுப்பு:நேபாளத்தின் மாவட்டங்கள் பகுப்பு:சிந்துபால்சோக் மாவட்டம்
வளிமப் பெருங்கோள்
வளிமப் பெருங்கோள் (Gas giant) என்பது முதன்மையாக ஐதரசன் மற்றும் ஈலியம் ஆகிய வளிமங்களைக் கொண்டுள்ள ஒரு பெருங்கோளைக் குறிக்கும். கதிரவ அமைப்பில் வியாழன் மற்றும் சனி ஆகிய இரண்டும் வளிமப் பெருங்கோள்கள் ஆகும். வளிமப் பெருங்கோள் என்பது பெருங்கோள்கள் என்ற வகைப்பாட்டிற்கு இணையாகவே கருதப்பட்டு வந்தது. எனினும் 1990களில் யுரேனசு மற்றும் நெப்டியூன் ஆகிய இரு பெருங்கோள்களின் உள்ளடக்கம் முதன்மையாக, கனமான மற்றும் ஆவியாகும் பனி போன்ற பொருட்களால் ஆகியிருப்பதால் அவை பனிக் கோள்கள் என்று தனிவகையாகப் பிரிக்கப்பட்டன.
வியாழனிலும் சனியிலும் பெரும்பாலும் ஐதரசன், ஈலியத்தால் நிறைந்துள்ளன; மிகுநிறையுள்ள தனிமங்கள் திண்மத்தின் 3இலிருந்து 13 விழுக்காடு வரை உள்ளன. உருகிய நிலையிலான பாறைக் கட்டமைப்பு கருவத்தை அடுத்து மாழைய ஐதரசன் நீர்மமும் இதனை வெளி அடுக்கில் நீரியம் சூழ்ந்தும் கட்டமைக்கப்பட்டுள்ளதாக கருதப்படுகின்றது. ஐதரசன் வளிமண்டலத்தின் வெளிப்புறப் பகுதியில் பல அடுக்குகளிலான நீராலும் அம்மோனியாவாலுமான மேகங்களைக் காணலாம். மாழைநிலை ஐதரசன் இக்கோள்களின் பெரும்பான்மை உள்ளடக்கமாக உள்ளது; மிகுந்த உயர்நிலை அழுத்தத்தால் ஐதரசன் மின்கடத்தியாக செயற்படுவதால் "மாழைய" ஐதரசன் என்று குறிப்பிடப்படுகின்றது. கருவத்தில் உள்ளதாகக் கருதப்படும் மிகுநிறை தனிமங்கள் மிகுந்த உயர் அழுத்தத்திலும்  மிகுந்த உயர் வெப்பநிலையிலும் (20,000 K) உள்ளதால் அவற்றின் பண்புகள் சரியாக அறியப்படவில்லை.
மேற்சான்றுகள்
பகுப்பு:கோள்களின் வகைகள்
அச்சுதமங்கலம் காசி விசுவநாதர் கோயில்
அச்சுதமங்கலம் காசி விசுவநாதர் கோயில் திருவாரூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் திருவாரூர் மாவட்டத்தில் அச்சுதமங்கலம் என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக காசி விசுவநாதர் உள்ளார். இங்குள்ள இறைவி விசாலாட்சி ஆவார்.
சிறப்பு
இக்கோயில் பஞ்ச பாண்டவர்கள் வழிபட்ட பெருமையை உடையதாகும். தருமர் தவமிருந்து சிவனை வணங்கிய இடமாகவும் இக்கோயில் கருதப்படுகிறது. உண்மையே பேசிவந்த அரிச்சந்திரன் பல கோயில்களைத் தரிசித்துவிட்டு இங்கு வழிபட்டு இத்தல இறைவனின் அருளை உணர்ந்தார்.அவ்வாறே இங்குள்ள தீர்த்தம் மிக சிறப்பானது என்பதையும் உணர்ந்தார்.
திருவிழாக்கள்
பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
மியூசே ஆறு
மியூசே (Meuse) ஐரோப்பாவிலுள்ள ஒரு முக்கிய ஆறு. பிரான்சு நாட்டில் உற்பத்தியாகும் இந்த ஆறு பிரான்சு, பெல்ஜியம், நெதர்லாந்து நாடுகள் வழியாகப் பாய்ந்து வட கடலில் கலக்கிறது. இது பல்வேறு ஐரோப்பிய மொழிகளில் பலவாறு வழங்கப்படுகிறது. மியூஸ் என்பது இதன் ஆங்கில வழக்கு; மோசா, மாய்சே, மாஸ் என்றும் இது வழங்கப்படுகிறது. தற்கால அளவீட்டின் படி உலகிலேயே மிகப்பழைய ஆறு இதுதான். இன்று 925 கிமீ நீளமுள்ள இவ்வாறு ஏறத்தாழ 380 மில்லியன் ஆண்டுகளாக ஓடிக்கொண்டிருக்கின்றது]] . தொன்மாக்கள் பேரழிவுக்கு உட்பட்டு அற்றுப்போவதற்கும் மிக முன்பிருந்தே இயங்கும் ஆறு. thumb|right|200px|வடகடலில் கலக்கும் மியூசே ஆற்றின் பாய்வழியும் ஆற்றுப்படுக்கையும்
அடிக்குறிப்புகளும் மேற்கோள்களும்
பகுப்பு:பிரான்சு பகுப்பு:பெல்ஜியம் பகுப்பு:நெதர்லாந்து பகுப்பு:ஐரோப்பிய ஆறுகள்
தூசூர் கன்னிமார் கோயில்
தூசூர் கன்னிமார் கோயில் தமிழ்நாட்டில் நாமக்கல் மாவட்டம், தூசூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வேம்பனூர் அக்னி மகாதேவர் கோயில்
வேம்பனூர் அக்னி மகாதேவர் கோயில் தமிழ்நாட்டில் கன்னியாகுமரி மாவட்டம், வேம்பனூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அக்னி மகாதேவர் சன்னதியும், நாகராஜா, அருள்மிக சப்தகன்னிகைகள், பூதத்தான் உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
பானிபட் அனல் மின் நிலையம் 2
பானிபட் அனல் மின் நிலையம் 2 (Panipat Thermal Power Station II) இந்தியாவின் அரியானா மாநிலத்திலுள்ள பழம்பெரும் நகரமான பானிப்பத்தில் அமைந்துள்ளது. நிலக்கரியை எரிபொருளாகப் பயன்படுத்தும் இம்மின்னுற்பத்தி நிலையத்தை அரியானா மின்னுற்பத்திக் கழக நிறுவனம் நிர்வகிக்கிறது.
மின்நிலையம்
பானிபட் அனல் மின் நிலையத்தில் மொத்தமாக நிறுவப்பட்ட எட்டு அலகுகளில் நான்கு மின்னுற்பத்தி அலகுகள் தனியாகப் பிரிக்கப்பட்டு மின்னுற்பத்தி நிலையங்கள் 1 மற்றும் 2 எனப் பெயரிடப்பட்டன. 920 மெகாவாட் மின்னுற்பத்தி செய்யக்கூடிய நான்கு மின்னுற்பத்தி அலகுகள் (2X210 மெகாவாட் மற்றும் 2 X 250 மெகாவாட்டுகள்) பானிபட் அனல் மின் நிலையம் 2 இல் அமைந்துள்ளன. இத்திட்டம் நான்கு நிலைகளாக திட்டமிடப்பட்டு தொடங்கப்பட்டது.
இவற்றையும் காண்க
பகுப்பு:அரியானா அனல் மின் நிலையங்கள் பகுப்பு:பானிபத் மாவட்டம்
ப. இலக்குமணசாமி
'''ப. இலக்குமணசாமி''' (பிறப்பு: ஆகத்து 7 1930) மலேசியாவின் ஜோகூர் மாநிலம் மூவார் எனுமிடத்தில் பிறந்த இவர் சண்முகானந்தா பள்ளியில் தனது ஆரம்பக் கல்வியைத் தொடர்ந்து திருப்பனந்தாள் செந்தமிழ்க் கல்லூரியில் வித்வான் பட்டத்தைப் பெற்றார்.
பதவிகள்
தமிழ், ஆங்கிலம், மலையாளம், இந்தி போன்ற மொழிகளில் தேர்ச்சியுள்ள இவர் செம்பவாங் தமிழர் சங்கத்தின் செயலாளராகவும், செம்பவாங் நலனபிவிருத்தி சபைப் பொருளாராகவும், ஸ்ரீருத்ர காளியம்மன் கோயில், அரசகேசரி சிவன் கோயில் மற்றும் சிங்கப்பூர் தமிழாசிரியர் சங்கத்தின் உறுப்பினராகவும் பதவி வகித்துள்ளார்.
உசாத்துணை
பகுப்பு:1939 பிறப்புகள் பகுப்பு:சிங்கப்பூர் எழுத்தாளர்கள்
நீலம் மான்சிங் சவுத்ரி
முனைவர் நீலம் மான்சிங் சவுத்ரி (Dr. Neelam Mansingh Chowdhry) இந்தியாவின் சண்டிகரைச் சேர்ந்த ஒரு நாடகக் கலைஞராவார். 1950 ஆம் ஆண்டு ஏப்ரல் மாதம் 14 ஆம் நாள் பிறந்தார். உலகம் முழுவதும் இவர் பணியாற்றியுள்ளார். நாடக இயக்கத்திற்கான பிரிவில் 2003 ஆம் ஆண்டு சங்கீத நாடக அகாடமி விருது இவருக்கு வழங்கப்பட்டது. 2011 ஆம் ஆண்டு இவருடைய சாதனையைப் பாராட்டும் விதமாக இந்திய அரசின் நான்காவது உயரிய குடிமகன் விருதான பத்மசிறீ விருது வழங்கப்பட்டது. பஞ்சாப் பல்கலைக்கழகத்தில் சவுத்ரி ஒரு பேராசிரியராக பணிபுரிந்து ஓய்வுபெற்றவராவார். கிச்சன் கதா,  தி சூட்,  யெர்மா,   நாகமண்டலா,  தி மேட் வுமன் ஆஃப் சாய்லட்,  லிட்டில் ஐயோல்ஃப், பிட்டர் புரூட், நேக்குடு வாய்சசு,  சிட்றீ பத்ரா, கம் ஆய் உள்ளிட்டவை சவுத்ரியின் நாடகங்களில் சிலவாகும்.
ஆரம்ப வாழ்க்கை
நீலம் 1950 இல் பிறந்து பஞ்சாபின் அமிர்தசரசில் வளர்ந்தார். சண்டிகரின் பஞ்சாப் பல்கலைக்கழகத்தில் கலை வரலாற்றில் முதுகலைப் பட்டம் பெற்றார். 1975 ஆம் ஆண்டில் தில்லியில் உள்ள தேசிய நாடகப் பள்ளியில் பட்டம் பெற்றார். புகழ்பெற்ற நாடக இயக்குநரான இப்ராகிம் அல்காசியிடம் பயிற்சி பெற்றார்.
மேற்கோள்கள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள் பகுப்பு:இந்தியர்கள்
பெருவழுதி, வெள்ளியம்பலத்துத் துஞ்சியவன்
பாண்டியன் வெள்ளியம்பலத்துத் துஞ்சிய பெருவழுதி சங்ககாலப் பாண்டிய மன்னர்களில் ஒருவன்.
இவனும் சோழன் குராப்பள்ளித் துஞ்சிய பெருந்திருமாவளவன் என்பவனும் புகார் அரண்மனையில் நண்பர்களாகக் கூடியிருந்தபோது, புலவர் காவிரிப்பூம்பட்டினத்துக் காரிக்கண்ணனார் கண்டு இன்று போல் என்றும் ஆட்சியிலும் கூடியிருக்க வேண்டும் எனப் பாடியுள்ளார். இப்படிக் கூடியிருந்தால் பிற அரசர் நாட்டுக் குன்றங்களிலெல்லாம் சோழனின் புலி, பாண்டியனின் கயல் ஆகிய இரண்டு சின்னங்களையும் சேர்த்துப் பொறிக்கலாம் என்கிறார். காவிரிப்பூம்பட்டினத்துக் காரிக்கண்ணனார் என்ற புலவரால் இம்மன்னன் "தமிழ் கெழுகூடல் தண்கோல் வேந்தே!
இருபெருந்தெய்வம் போல் இருவிரும் உள்ளீர்!
இன்றே போல் நும்புணர்ச்சி"
பாடப்பட்டுள்ளான்.
பெரியார் மணியம்மை பல்கலைக்கழகம்
வெளி இணைப்புகள்
பகுப்பு:தமிழ்நாட்டுப் பல்கலைக்கழகங்கள் பகுப்பு:தஞ்சாவூர் மாவட்ட பல்கலைக்கழகங்களும் கல்லூரிகளும்
மதங்கம்
இந்த உறுப்பு மதங்கியார் அல்லது கொற்றியார், கொட்டுமுழக்கோடு பாடும் பாடலாக அமைந்திருக்கும்.
பாடல் - எடுத்துக்காட்டு
வழுத்துமவர்க் கானந்த வாழ்வையருள் வார்காசி வளமை யெல்லாம்
கொழுத்ததமி ழாற்பாடித் துளசிமணி தரித்தாடுங் கொற்றி யாரே
பழுத்ததவக் கோலமுங்கைச் சங்கமுமா ழியுங்கண்டு பணிந்தே மாகின்
முழுத்ததவத் தால்யாமு மாலாயி னேங்கூடி முயங்கு வீரே.
அடிக்குறிப்பு
பகுப்பு:கலம்பகங்கள் பகுப்பு:யாப்பிலக்கணம்
பாரசீகப் பூங்கா
பாரசீகப் பூங்காஎன்பது, பண்டைய பாரசீகப் பகுதியில் தோன்றி வளர்ந்த பூங்கா அமைப்பு மரபு முறையில் வடிவமைக்கப்பட்ட பூங்காவைக் குறிக்கும். இப் பூங்காக்கள் அந்தாலூசியா முதல் இந்தியா வரையான பரந்த பகுதியின் பூங்கா அமைப்பில் தாக்கத்தை விளைவித்துள்ளன. தாஜ்மகாலைச் சுற்றியுள்ள பூங்கா பாரசீக மரபு வழியில் அமைக்கப்பட்ட மிகப்பெரிய பூங்காக்களில் ஒன்று. அல்கம்பிராவில் உள்ள பூங்கா பாரசீகச் செல்வாக்கு உள்ள சிறிய அளவிலான பூங்கா ஆகும்.
புமியின் சுவர்க்கம்
அக்காமானியர்களின் காலத்தில் இருந்து புவியின் சுவர்க்கம் என்னும் எண்ணக்கரு பாரசீக இலக்கியங்கள் மூலம் பிற பண்பாடுகளுக்கும் பரவியது. பாரசீகத்தில் புனித மொழியாகக் கருதப்பட்ட அவெஸ்தான் மொழியில் பரிடீசா என்னும் சொல் "சுற்றிச் சுவர் கட்டப்பட்டது" என்னும் பொருள் கொண்டது. இது சுவரால் சூழப்பட்ட ஒரு பூங்காவைக் குறித்தது. இச் சொல்லே கிரேக்கம், இலத்தீன், பிரெஞ்சு, செருமன் போன்ற மொழிகளூடாக ஆங்கிலத்தில் சுவர்க்கம் என்னும் பொருள் படும் "பாரடைஸ்" என்னும் சொல்லாகப் பயின்று வருகிறது.
இச் சொல் குறிப்பது போல பாரசீகப் பூங்காக்கள் சுவரால் சுவரால் சூழப்பட்டிருந்தது. இத்தகைய பூங்காக்களின் நோக்கம் பல் வேறு வழிகளில் பாதுகாப்பான ஆறுதல் தருவதாகும். இதனால் இது புவியில் உள்ள சுவர்க்கமாகக் கருதப்பட்டது. கிறித்தவ இறையியலிலும் புவியில் உள்ள சுவர்க்கமான ஈடன் பூங்காவைக் குறிக்க இச் சொல் பயன்பட்டது.
வரலாறு
பாரசீகப் பூங்காக்களின் தோற்றம் கிமு 4000 ஆண்டுக்கு முற்பட்டதாக இருக்கலாம் என்று கருதப்படுகிறது. அக்காலத்து அழகுபடுத்தப்பட்ட மட்பாண்டம் ஒன்றில் பாரசீகப் பூங்காக்களின் சிலுவை போன்ற தளத்தோற்றம் வரையப்பட்டுள்ளது. கிமு 500ஆம் ஆண்டளவில் கட்டப்பட்ட பேரரசன் சைரசின் பூங்காவின் புறக்கோட்டு வடிவம் இன்றும் காணத்தக்கதாக உள்ளது.
கிபி 3 ஆம் நூற்றாண்டு முதல் ஏழாம் நூற்றாண்டு வரையான காலப் பகுதியில் சாசானியர்களின் ஆட்சிக் காலத்தில், சரதுசத்தின் செல்வாக்குக் காரணமாக கலைத்துறையில் நீரின் முக்கியத்துவம் கூடுதலாகக் காணப்பட்டது. இதன் தாக்கம் பூங்கா வடிவமைப்பிலும் வெளிப்பட்டது. நீரூற்றுக்களும், தடாகங்களும் பூங்காக்களில் இடம்பிடிக்கலாயின.
அராபியர்கள் இப்பகுதிகளைக் கைப்பற்றி வைத்திருந்தபோது பூங்காக்களின் பயன்பாட்டு அம்சங்களிலும் அவற்றில் அழகியல் அம்சங்களுக்கே சிறப்பிடம் வழங்கப்பட்டது. இக் காலத்தில் பூங்கா வடிவமைப்பை கட்டுப்படுத்திய விதி முறைகள் முக்கியத்துவம் பெற்றன. இதற்கு எடுத்துக்காட்டு, உலகத்தின் குறியீடாகக் கருதப்பட்ட நான்கு ஆறுகளைக் கொண்டு நான்கு துண்டுகளாக அமைந்த ஈடன் பூங்காவைப் போன்ற "சார்பாக்" வடிவம் ஆகும்.
பகுப்பு:பூங்காக்கள் பகுப்பு:ஈரானிய கட்டிடக்கலை பகுப்பு:கட்டிடக் கூறுகள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1983
தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1983 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் 1983 ஆம் ஆண்டிற்கான சிறந்த நூல்கள் மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.
பகுப்பு:தமிழ் வளர்ச்சிக்கான சிறந்த நூல் பரிசுகள் பகுப்பு:1983 விருதுகள்
பிறையன் செனவிரத்னா
கலாநிதி பிறையன் செனவிரத்னா (Dr. Brian Senewiratne) கேம்பிரிட்ஜ் பல்கலைக்கழகத்தில் பட்டம் பெற்ற ஓர் இலங்கை மருத்துவர். புலம்பெயர்ந்து இவர் அவுஸ்திரேலியாவில் வசித்து வருகிறார். இவர் ஒரு அரசியல்வாதி அல்லாத போதும், இலங்கை இனப் பிரச்சினைத் தொடர்பில் தமிழர் தன்னாட்சி உரிமை தொடர்பில் தமிழீழ விடுதலைப் போராட்டத்தை ஆதரித்து தொடர்ந்து பேசிவருபவராகும். இவர் தன்னை இலங்கையில் தமிழர்களுக்கு எதிராக கட்டவிழ்த்து விடப்பட்டிருக்கும் அநீதிகளுக்கு எதிராக போராடுபவராகக் கூறிவருகின்றார்.
பண்டாரநாயக்கா குடும்பத்தைச் சேர்ந்த இவர் ஒரு சிங்களவராவர். இலங்கையின் முன்னாள் சனாதிபதியான சந்திரிகா பண்டாரநாயக குமாரதுங்கவின் மைத்துனரும் ஆவார். இவரது மனைவியார் கமலினி செனவிரத்னா ஒரு தமிழராகும்.
இன்றைய இந்நிலைக்கான காராணம்
இவர் ஒரு பண்டாரநாயக்கா குடும்பத்தைச் சேர்ந்தவர் என்றப் போதும், இவருடைய குடும்பத்தினர்களான பண்டாரநாயக்க வம்சத்தினர் செய்த அசட்டுத்தனமான பெருந் தவறுகளே நாடு இன்று இச்சூழ்நிலைக்கு தள்ளப்பட்டது என்றும், அதனையே மற்றைய இலங்கை அரசியல் தலைவர்களும் தொடர்கின்றனர் என்றும் குறிப்பிடுகின்றார். தமிழர்கள் தமது உரிமைகள் தொடர்பாக அமைதி வழியிலும் மக்களாட்சி வழியிலும் போராடிய போது எவ்வித பயனும் கிடைக்கவில்லை. சிங்களப் பௌத்த பிக்குகளும் மற்றும் சில சிங்களத் தலைவர்களும் தமிழர் நலனுக்கு முட்டுக்கட்டையாகினர். இதனால் தமிழர் ஆயுத வழிப் போராட்டத்திற்குத் தள்ளப்பட்டனர். தமிழீழ விடுதலைப் புலிகள் ஒரு ஆயுதப் போராட்டக் குழுவாகும். பயங்கரவாதக் குழு அல்ல என்றும் இலங்கை சிங்களவர்கள் இலங்கையை ஒரு சிங்களப் பௌத்த நாடாக உணர்வதே இதற்கு காரணம் என்பதனையும் ஆணித்தரமாகக் கூறி வருகின்றார்.
தமிழீழ விடுதலைப் போராட்ட ஆதரவு
தமிழீழ விடுதலைக்கு ஆதரவான பொங்கு தமிழ் நிகழ்வுகளின் போதும் தென்னாப்பிரிக்கா, கனடா போன்ற நாடுகள் உட்பட உலகில் பல நாடுகளுக்கும் சென்று ஈழத் தமிழர் போராட்ட நியாயப்பாடுகளை பேசி வருகின்றார்.
வெளியிணைப்புகள்
பகுப்பு:இலங்கை ஆஸ்திரேலியர்கள்
விடையபுரம் மீனாட்சி சுந்தரேசுவரர் கோயில்
விடையபுரம் மீனாட்சி சுந்தரேசுவரர் கோயில் திருவாரூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் திருவாரூர் மாவட்டத்தில் குடவாசல் வட்டத்தில் விடையபுரம் என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக சுந்தரேசுவரர் உள்ளார். இங்குள்ள இறைவி மீனாட்சி ஆவார்.
அமைப்பு
இக்கோயிலின் நுழைவாயிலில் ராஜகோபுரம் உள்ளது. சிவன் கிழக்கு பார்த்த நிலையில் உள்ளார். சிவனை நோக்கிய நிலையில் பலி பீடத்திற்கு முன்பாக நந்தி கழுத்தை வலது பக்கம் சாய்ந்த நிலையில் அமைந்துள்ளது.
திருவிழாக்கள்
பௌர்ணமி, பிரதோஷம், சிவராத்திரி, நவராத்திரி, பங்குனி உத்திரம் போன்ற விழாக்கள் இக்கோயிலில் கொண்டாடப்படுகின்றன.
வகார் ஹசன்
வகார் ஹசன் (Waqar Hasan, பிறப்பு: செப்டம்பர் 12 1932), பாக்கித்தானியத் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும் 99 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1959 வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
நயி அல் அலி
நயி அல் அலி (Naji Salim al-Ali), அரபி: ناجي سليم حسين العلي; பிறப்பு: கி. 1938 – 29 ஆகத்து 1987) பாலசுதீனத்தைச் சேர்ந்த கேலி சித்திர ஓவியர் ஆவார்.இவரின் கேலி சித்திரங்கள் பாலஸ்தீன மக்கள் அடைந்த துயரங்களையும் ஒடுக்குமுறையையும், இசுரேலிய ராணுவ ஆக்கிரமிப்பு மற்றும் அரசியல் காரணங்களுக்கான படுகொலைகள் என்று தீவிரமான அரசியல் பிரக்ஞையோடு உருவானவை. நஜி அல் அலி முப்பதாயிரத்திற்கும் அதிகமான கேலி சித்திரங்களை வரைந்திருக்கிறார். தொடர்ந்த அச்சுறுத்தல்கள். கடுமையான தணிக்கை, சிறை தண்டனை என்று அதிகாரம் அவரை முடக்கிய போதும் அவரது செயல்பாடுகள் முடங்கவில்லை. முப்பது ஆண்டுகாலம் புகழ்பெற்ற கேலி சித்திரக்காரராக செயல்பட்டிருக்கிறார்.
வகார் ஹசன்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1932 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
நயி அல் அலி
1987 ம் ஆண்டு லண்டனில் ஒரு சாலையை கடந்துசெல்லும் போது அடையாளம் தெரியாத நபர்களால் கொல்லப்பட்டார் நஜி அல் அலி. ஆனால் இன்றும் அவரது கேலி சித்திரங்கள் தொடர்ந்து மறுபிரசுரம் செய்யப்பட்டு வருகின்றன. உலக அரங்கில் அவரது குரல் இப்போதும் ஒலித்துக் கொண்டுதானிருக்கிறது.
உசாத்துணை
http://www.handala.org/about/index.html
மேற்கோள்கள்
http://sramakrishnan.com/view.asp?id=295&PS=1
பகுப்பு:பாலத்தீன ஓவியர்கள் பகுப்பு:1987 இறப்புகள் பகுப்பு:1938 பிறப்புகள் பகுப்பு:பாலத்தீன கேலிச்சித்திர வரைஞர்கள்
அத்தாங்கு
thumb|ஒரு அத்தாங்கு கிழக்கிலங்கையில் பாவிக்கப்படும் பாரம்பரிய மீன்பிடி முறைகளில் அத்தாங்கு முறை மீன்பிடி முறையும் குறிப்பிடத்தக்கது. இது மட்டக்களப்பில் கன்னங்குடா, தேத்தாத்தீவு, குருக்கள்மடம் போன்ற இடங்களில் தற்போதும் நடைமுறையில் உள்ளது. பொதுவாக பெண்களே அத்தாங்கு முறையை பயன்படுத்தி மீன்பிடிப்பது வழக்கம்.
வெள்ளப்பெருக்கு ஏற்படும் காலங்களில் களப்புகளில் காணப்படும் கண்ணா, கிண்ணை போன்ற கண்டல் நில மரங்களினை சுற்றி பெண்கள் அத்தாங்குடன் நின்றுகொள்வர். பின்னர் கூட்டத்தில் ஒரு பகுதியில் அத்தாங்குடன் இருக்கும் பெண்கள் நீரில் உள்ள பாசிகளை எடுத்து மரத்தின் நடுப்பகுதி நோக்கி வீசுவர். பாசி சென்று வீழ்ந்த அதிர்ச்சியால் மீன்கள் நிலைகுலைந்து ஓடும் போது மற்றைய பகுதியில் உள்ள பெண்கள் அத்தாங்கினை ஒரு பொறி போல உபயோகப்படுத்தி அதிர்வினால் ஓடும் மீன்களை பிடிப்பர்.
கோடைகாலங்களில் வற்றிய நிலையில் உள்ள குளங்களில் மீன் பிடிக்க அத்தாங்கு பயன்படுத்தப்படுகிறது. இந்தச் சூழ்நிலையில் ஈர மண்ணினுள் அத்தாங்கினை புகுத்தி வெளியே எடுப்பதன் மூலம் மண்ணுடன் இணைந்தவாறே ஈர மண்ணினுள் புதைந்தபடியே வாழும் மீன்கள் பிடிக்கப்படுகின்றன.
பகுப்பு:பாரம்பரிய மீன்பிடி முறைகள்
எல்வு (த லார்ட் ஆப் த ரிங்ஸ்)
எல்வு (Elf) என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திர இனம் ஆகும். இவர்கள் மத்திய-பூமியில் வசிப்பவர்களாகவும், அழகானவர்களாக இருப்பதுடன் கலை மீது மிகுந்த ஆர்வம் உடையவர்களாக உள்ளனர். இதைவிட இவர்கள் மனிதர்களைவிட பலசாலிகளாகவும் புத்திக்கூர்மை உள்ளவர்களாகவும் உருவகப்படுத்தப்பட்டுள்ளனர். இவர்கள் கொலை செய்யப்பட்டால் தவிர இவர்களை நோய்களோ இறப்போ அண்டுவதில்லை.
இவர்களின் கதை த காபிட்டு மற்றும் த லோட் ஒவ் த ரிங்ஸ். போன்ற புதினங்களில் தோற்றிவிக்கப்பட்டது, ஆனால் இவர்களின் வரலாறு த சில்மரில்லியனில் முழுமையாக விவரிக்கப்பட்டுள்ளது. இந்த எல்பு பற்றிய தகவல்களை எழுத்தாளர் ஜே. ஆர். ஆர். டோல்கீன் என்பவர் பண்டைய கவிதைகள் மற்றும் வடக்கு ஐரோப்பாவின் மொழிகளில், குறிப்பாக பழைய ஆங்கில ஆகியவற்றில் இருந்து பெற்றார்.
சான்றுகள்
பகுப்பு:த காபிட்டில் உள்ள கதாபாத்திரங்கள் பகுப்பு:த லோட் ஒவ் த ரிங்ஸ் கற்பனை உயிரினங்கள் பகுப்பு:புனைவு கதைமாந்தர்கள்
வாங் ழேன்யி
வாங் ழேன்யி (Wang Zhenyi) (1768–1797) ஒரு குவிங் பேரரசு கால அறிவியலாளர் ஆவார். இவர் வானியல், கணிதவியல், புவிப்பரப்பியல், மருத்துவம் ஆகிய துறைகளில் தன் கடிய உழைப்பால் புலமை பெற்று, பெண்ணுரிமைக்கு முட்டுகட்டையிட்ட தனது கால நிலவுடைமைப் பழக்க வழக்கங்களை உடைத்தெறிந்தார். இவர் வானியலுக்கும் கணிதவியலுக்கும் கவிதை இலக்கியத்துக்கும் பெரும்பங்கு பற்ரிய வலிய அறிதிறன் வாய்ந்த பெண்ணாகத் திகழ்ந்தார். இவர் 18 ஆம் நூற்றாண்டுச் சீனாவின் அரும்பெரும் பெண் அறிஞராவார்.
இளமையும் குடும்பமும்
வாங்கின் மூதாதையர் வீடு ஆங்குயி மாகாணத்தில் இருந்தது. ஆனால், இவரது தாத்தா இன்றைய நாஞ்சிங் மாகாணமாகிய யியாங்நிங்குக்கு இடம்பெயர்ந்தது. இவர் இளமை முதலே படிப்பதில் ஆர்வம் காட்டியுள்ளார். சிறந்த அறிவாளியாகத் திகழ்ந்துள்ளார். இவருடைய தாத்தா வாங் ஜெஃபு பெஸ்சன் மாகாணத்திற்கும் சுவான் ஹவா மாவட்டங்களுக்கு ஆளுநராக இருந்தவா், வாசிப்பதில் மிகுந்த ஆா்வம் கொண்டவராக இருந்தாா். அறிவாற்றல் மிக்க இவா் 75 அலமாாிகள் நிறைந்த புத்தகங்களை வைத்திருந்தாா். இவருடைய தந்தை வாங் சிசென் கல்லூாி நுழைவுத் தோ்வில் தோ்ச்சி அடையவில்லை என்றாலும் மருத்துவ கல்வியைக் கற்று தமது கருத்துக்களை நான்கு புத்தகத்தொகுதிகளாக பதிவு செய்துள்ளாா். வாங் பாட்டனாாிடம் வானிலையியலையும், பாட்டியாாிடம் கவி இயற்றுதலையும், தந்தையிடமிருந்து மருத்துவம், புவிபரப்பியலையும் மற்றும் கணிதவியலையும் கற்றுக் கொண்டாா்.
இவா் பாட்டனாா் வாஸ் ஜெஃபு 1782-ல் இறந்த பிறகு இவா் குடும்பம் சீனப்பெருஞ் சுவா் அருகில் உள்ள ஜிலிங் என்னும் இடத்திற்கு இறுதிச் சடங்கிற்காக சென்றது. அங்கு ஐந்து வருடங்கள் தங்கி இருந்த வாங் இவருடைய பாட்டியாா் சேகாித்து வைத்திருந்த புத்தகங்களை படித்தப் பின் குதிரைச் சவாாி, தற்காப்புக்கலை போன்றவற்றை மங்கோலியத் தளபதியின் துணைவியாாிடமிருந்து கற்றுக் கொண்டாா். 16 வயதை அடைந்த வாங், சீனத் தலைநகருக்குச் செல்வதற்கு முன் யாஸ்ட்சி ஆற்றின் தெற்குப் பகுதிக்குப் பயணம் செய்தாா். அப்போது சானக்சி, குயுபி, குவாங்டான்ங் போன்ற பகுதிகளுக்குப் பயணம் செய்து தமது அறிவை விாிவாக்கிக் கொண்டாா். தாம் 18 ஆவது வயதையடைந்த போது ஜியாங்னிங்கில் பல பெண் அறிஞா்களிடம் தொடா்பு வைத்துக் கொண்டு தமது கவித் திறனையும், தமது சுய கற்றலின் மூலம் வானியல் அறிவையும் கணித அறிவையும் வளா்த்துக் கொண்டாா். 25ஆவது அகவையில் ஜான் மெய் என்பவரைத் திருமணம் செய்து கொண்டாா். திருமணத்திற்குப் பின் தனது கவிதைகளாலும் கணிதம் மற்றும் வானியலை மற்றவா்களுக்குக் கற்றுக் கொடுப்பதன் மூலமும் பிரபலமானாா். வாங் 29ஆவது அகவையில் காலமானாா். இவருக்கு குழந்தைகள் ஏதுமில்லை.
கல்விச் சாதனைகள்
29 வயதே வாழ்ந்த வாங் ஜெயினி கல்வியில் பல சாதனைகளை எய்தினாா். வானியலிலும் கணிதத்திலும் இவா் சேவை அளப்பறியது. உத்திராயணம் குறித்த தமது கருத்துக்களை வெளியிட்டது இவரது முக்கியமான சேவையாகும். தீா்க்க ரேகை மற்றும் கிரகணம் குறித்த இவரது கட்டுரைகள் மிகவும் பிரபலமாகும். நட்சத்திரங்களின் எண்ணிக்கை, சூாியனைச் சுற்றிவரும் திசை, சந்திரன், வீனஸ், ஜுபிடா், செவ்வாய், மொ்குாி போன்ற கோளங்களைப் பற்றியும் எழுதினாா். மற்ற வானியலாளா்களின் கட்டுரையைப் படித்ததோடல்லாமல், தமது சொந்த ஆராய்ச்சிக் கட்டுரைகளையும் வெளியிட்டுள்ளாா்.
இவா் கிரகணத்தை மற்றவர்களுக்குப் புரிய வைக்க, விளக்கு, மற்றும் கோளவடிவமான பொருட்களை வைத்து சோதனை செய்து காண்பித்தாா். இதன் மூலம் வானியல் கொள்கைகளை சுலபமாக அனைவருக்கும் புாியும்படி செய்தாா். சூாிய கிரகணத்தைப் பற்றி அவா் எழுதிய கட்டுரை மிகவும் துல்லியமான கருத்துக்களைக் கொண்டிருந்தது. கணிதத்தில் கோணவியலையும் பித்தாகோரஸ் தத்துவத்தையும் நன்கு அறிந்திருந்தாா்.
மேய்வென்டிஸ் (1633-1721 AD) என்னும் கணிதவியலாளரைக் கண்டு வியந்த வாங், பெருக்கல் மற்றும் வகுத்தல் முறைகளை எளிமையாக்கி கணிதம் கற்கும் முறையை மேம்படுத்தினாா். கணிதத்தில் தீராத ஆா்வம் கொண்ட வாங், தமது 24 வது வயதில் 'கணக்கிடுதலின் எளிய கோட்பாடுகள்' (The simple principles of calculation) என்னும் புத்தகத்தை எழுதினாா். படிப்பு கடினமாக இருந்தததைப் பற்றி குறிப்பிட்ட இவா் ஒருமுறை “பேனாவைக் கீழே போட்டுவிட்டு பெருமூச்சு விட வேண்டி வந்தாலும் பாடத்தின் மேல் உள்ள விருப்பத்தினால் படிப்பதை எப்பொழுதும் விடப் போவதுமில்லை" என்றாா்.
கவிதை
இவருடைய பிரயாண அனுபவங்களும், கல்வி ஆராய்ச்சிகளும் கவிதை எழுதுவதற்கு ஏராளமான கருத்துக்களைக் கொடுத்தன. இவருடைய கவிதைகளால் ஆழமான தாக்கத்தை விட்டுச் சென்றாா். உரைநடை, முன்னுரை, பின்குறிப்பு என ஏராளமான இலக்கியங்களை 13 தொகுதிகளாக விட்டுச் சென்றுள்ளாா். கிஸ் வம்சத்தினாின் பிரபலமான யுவான் மெய் என்னும் அறிஞா் இவரை மிகச் சிறந்த எழுத்தாளா் எனப் போற்றியுள்ளாா்.
இவரது எழுத்தின் சில எடுத்துகாட்டுகளாவன:
பெயரும் தோங் கணவாய்
முதன்மையானதே கதவு வழி,
மலைத்தொண்டையில் வாழ்தல்
விண்ணில் இருந்து கீழே நோக்கல்,
மஞ்சளாற்றின் பாய்வைக் கதிரவன் காண்கிறான்
தாய் மலை ஏறுகிறேன்
கதிரவன் கடலில் குளிக்கிறான்.
இவர் உழைக்கும் எளிய மக்களின் வாழ்வைத் தன் கவிதையில் படம்பிடித்துள்ளார். குறிப்பாக, பட்டுப்புழு வளர்க்கும் பெண், உடை வெளுத்தல் ஆகியவற்றில் உழைக்கும் பெண்களை விவரித்துள்ளார். மேலும் இவர் கையூட்டயும் செல்வர், ஏழைமக்களின் முரண்பட்ட வாழ்க்கையையும் படம்பிடித்துக் காட்டியுள்ளார். இவரது எட்டுவரிக் கவிதை இதற்குச் சிறந்த எடுத்துகாட்டாகும். இதில் கூறுகிறார்:
ஊரிலோ அடுப்பெரியும் புகையையே காணோம்,
செல்வர் உறைகளில் தேக்கிய கூலங்கள் அழுகுகின்றன;
விறகுகள் பசித்த உடல்களை உறிஞ்சுகின்றன,
பேராசைபிடித்த அலுவலர்கள் பண்ணை வரியைச் சுமத்திக்கொண்டே உள்ளனர்.
இவர் தன் மணவாழ்வை மகிழ்ச்சியோடு கழித்தார். நிலவுடைமைப் பழக்க வழக்கங்கள் நிகழ்கால வாழ்வுக்குப் பொருந்தாதவை என நம்பினார். அவர் கூறினார், ''கல்வியையும் அறிவியலையும் கருதும்போது, மக்கள் எந்த பெண்னையுமே கருதுவதில்லை. பெண்கள் சமையலுக்கும் தையலுக்குமே ஏற்றவர்கள்; பெண்கள் எழுதி வெளியிட்டுவதைப் பற்றிக் கவலைபடவே கூடாது; அவர்கள் வரலாறு படிப்பதோ கவிதை எழுதுவதோ எழுத்தினைப் பயில்வதோ வீண் எனக் கருதுகின்றனர் ஆண்களும் பெண்களும் சமநிலை வாய்ந்த மக்களே. இருபாலாரும் ஒரே தன்மையில் சிந்திக்கவும் கற்கவும் வல்லவர் ஆவர்.''
தகைமை
இவர் ஆடவர்க்கும் மகளிருக்கும் சம உரிமையும் வாய்ப்பும் நல்கப்படவேண்டும் என நம்பினார். இவர் தன் கவிதைகளில் இவ்வாறு எழுதுகிறார்:
நாம் நம்ப வைக்கவேண்டும்,
மகளிர் ஆடவர் ஒத்தவரே;
உங்களால் ஏற்க முடியவில்லையா,
பெண்மக்களும் மறத்திகளே?
இறப்பு
இவர் தன் 29 ஆம் அகவையில் இறந்தார். தான் இறக்குந் தறுவாயில் இவர் தன் நெருங்கிய தோழராகிய மாதாம் குவையிடம் (கி.பி. 1763–1827) தன் எழுத்துகளின் கையெழுத்துப் படிகளை (கி.பி. 1763–1827)  ஒப்படைத்தார். மாதாம் குவை அவற்றை, அக்காலத்து பெயர்பெற்ற அறிஞரான, இவரது ஒன்றுவிட்ட உடன்பிறப்பாகிய குவியான் யியி (கி.பி. 1783–1850) கையில் கைம்மாற்றினார். பின்னவர் இவரது எழுத்துகளை Shusuan jiancun என அல்லது கனக்கிடுதலின் எளிய நெறிமுறைகள் என்ற தலைப்பில் தொகுத்தார். மேலும் அவர், இவரை "பான் ழாவோவுக்குப் பிறகான சிறந்த பெண் அறிஞராகக் குறிப்பிட்டார்."
மேற்கோள்கள்
பகுப்பு:சீன வானியலாளர்கள் பகுப்பு:சீனப் பெண் அறிவியலாளர்கள் பகுப்பு:1768 பிறப்புகள் பகுப்பு:பெண் வானியலாளர்கள் பகுப்பு:பெண் கணிதவியலாளர்கள் பகுப்பு:1797 இறப்புகள்
பேனா (இதழ்)
பேனா கிழக்கிலங்கையிலிருந்து 2011 இலிருந்து வெளிவந்துகொண்டிருக்கும் காலாண்டு கவிதை இலக்கியச் சிற்றேடு. இதன் பிரதம ஆசிரியராக ஜே. பிரோஸ்கான் செயற்படுகிறார். பேனா பதிப்பகத்தினரால் இவ்விதழ் வெளியிடப்படுகிறது.
இப்பிரதி துப்புளோ (Duplo) அச்சு முறையிலேயே வெளிவந்துள்ளது. இது கல்லச்சு முறையை ஒத்த அச்சுமுறையாகும்.
உள்ளடக்கம்
பெரும்பாலும் கவிதைகளையே இப்பிரதி தாங்கியுள்ளது. என்றாலும், ஆங்காங்கே சின்னஞ்சிறு கதைகளும் உள்ளடக்கப்பட்டுள்ளன.
வெளியீட்டு முகவரி
உமர் ரழி வீதி, மஹரூப் நகர், கிண்ணியா 03, இலங்கை
பகுப்பு:ஈழத்து சஞ்சிகைகள்
பெரும்பள்ளம் ஊராட்சி
பெரும்பள்ளம் ஊராட்சி (Perumpallam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யார் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 922 ஆகும். இவர்களில் பெண்கள் 460 பேரும் ஆண்கள் 462 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பண்ணை
பண்ணை  (farm) என்பது வேளாண்மைக்காக பண்படுத்தப்பட்ட நிலப் பரப்பாகும். இதில் உணவுக்கான பயிர்களும் பிற பயிர்களும் விளைவிக்கப்படும்.;  பண்ணை என்பது உணவு விளைச்சலுக்கான அடிப்படை ஏற்பாடாகும். பண்ணை புஞ்சை நிலங்களுக்கும் காய்கறிப் பண்ணைக்கும் பழப் பண்னைக்கும் பால்பண்ணைக்கும் பன்றிப் பண்ணைக்கும் கோழிப் பண்ணைக்கும் நார்ப்பயிர், உயிர் எரிபொருள், பிற வேளாண்பயிர்களை விளைவிக்கும் நிலங்களுக்கும் பயன்படும் சிறப்பு பெயராகும். . பண்ணை கால்நடைப் பண்ணை, அவற்றின் தீனிக் கொட்டில்கள், பழத்தோட்டங்கள், பண்ணைக் கட்டிடங்கள், விளையாட்டுத் திடல்கள், பண்ணை வீடுகள், வேளாண் கட்டிடங்கள் ஆகிய அனைத்தையும் சுட்டும் சொல்லாகும். தற்காலத்தில் இது நிலத்திலும் கடலிலும் அமைந்த காற்றுப் பண்ணைகள், மீன் பண்ணைகள், இறால் பண்ணைகள் ஆகியவற்றையும் உள்ளடக்கும்.
வேட்டை-உணவுதிரட்டும் சமூகங்கள் உணவு விளைவிப்பில் ஈடுபட்டு வேளாண் சமுகங்களாக படிமலர்ந்தபோது, பண்ணைத்தொழில் அல்லது வேளாண்மை தனித்தனியாக உலகின் பல்வேறு வட்டாரங்களில் தோன்றியது. இது 12,000 ஆண்டுகளுக்கு முன்பே மேற்காசியாவின் வளச் செம்பிறைப் பகுதியில் கால்நடை வளர்ப்போடு தோன்றியிருக்கலாம் எனக் கருதப்படுகிறது. தற்காலப் பண்ணைகள் பயிரிடலிலோ அல்லது கால்நடை வளர்ப்பிலோ வட்டாரச் சூழலுக்கு உகந்தபடி ஈடுபட்டு, தம் விளைபொருள்களை களச் சந்தைகளில் விற்றுப் பணமீட்டுகின்றன. இன்று பண்ணைப் பொருள்கள் உ லகமெங்கும் கொண்டுசென்று விற்கப்படுகின்றன.
வளர்ந்த நாடுகளில் தற்காலப் பண்ணைகள் உயர்நிலையில் எந்திரமயமாக்கப்பட்டுள்ளன. ஐக்கிய அமெரிக்காவில், கால்நடைகள் காட்டுப் பகுதி மேய்ச்சல் நிலங்களில் இனப்பெருக்கம் செய்து தீனிக்கொட்டில்களில் உணவளித்து வளர்க்கப்படுகின்றன. இங்கு உ ணவு விளைச்சல் உயர்நிலையில் எந்திர மயமாக்கப்பட்டுள்ளதால் வேளாண்பணியாளர்களின் தேவை மிகவும் குறைந்துவிட்டது. ஐரோப்பாவில், மரபான குடும்பப் பண்ணைகளே பெரிய தொழில்முறைப் பண்ணைகளை விடப் பரவலாக உள்ளன.ஆத்திரேலியாவில்,  காலநிலைமைகளால் பேரளவு வளர்க்க இயலாததால் பண்ணைகள் மிகப் பெரியனவாக அமைகின்றன. சற்றே குறைந்த வளர்ச்சியுள்ள நாடுகளில்லியல்பாக சிறுபண்ணைகளே பரவலாக உள்ளன. இவை அவற்றை நடத்தும் உ வர்களின் குடும்பத்தைப் பேணவே போதுமானவையாகும். உபரி விளைபொருள்கள் களச் சந்தைகளில் விற்றுப் பணமீட்டப்படுகின்றன.
சொற்பிறப்பியல்
வேளாண் நிலவுடைமை எனும் பொருளில் பண்ணை எனும் சொல் பண்ணையிடு எனும் வினைச் சொல்லில் இருந்து உருவகியதாகும். இது வரிகட்டவேண்டிய நிலக்கிழாரின் வேளாண் நில வளாகத்தைக் குறித்தது. இச்சொல் இடைக்கால இலத்தீனச் சொல்லாகிய firma,  பிரெஞ்சுமொழிச் சொல்ல்லாகிய ferme,  ஆகியவற்றை வேர்ச்சொல்லாக கொண்டு பிறந்தது. இச்சொற்களின் முதற்பொருள் ஒப்பந்தம் அல்லது உடன்பாடு என்பதாகும். from the classical Latin adjective firmus meaning strong, stout, firm. இடைக்காலத்தில் அனைத்து தனியார் நில வளாகங்களும் வேளாண்தொழிலில் ஈடுபட்டிருந்தன; இதுவே நிலக்கிழார்களின் வருவாய் வாயிலாக விளங்கியது. எனவே பண்ணைநிலம் வேளாண்தொழிலையும் ஆகுபெயராகக் குறித்தது.
வரலாறு
மாந்தரின வரலாற்றில் வேளாண்மை பல்வேறு காலங்களிலும் இடங்களிலும் புதுப்பிக்கப்பட்டு வந்துள்ளது. வேட்டையில் இருந்து கால்நடை வளர்ப்புக்கும் உணவு திரட்டிய நிலையில் இருந்து உணவு விளைவிக்கும் வேளாண்மைக்கும் ஒருங்கே சமூகங்கள் மாறிய காலம் புதியகற்காலப் புரட்சி எனப்படுகிறது. இப்புரட்சி முதலில் 12,000 ஆண்டுகளுக்கு முன்பு ஓலோசீன் எனும் புவியியல் கால கட்டத்தில் தொடங்கியது around 12,000 years ago. இதுவே உலகின் முதல் வேளாண்மைப் புரட்சியாகும். இதர்கு அடுத்த வேளாண்புரட்சிகள் 18 ஆம் நூற்றாண்டில் ஏற்பட்ட பிரித்தானிய வேளாண்புரட்சியும் 20 ஆம் நூற்றாண்டின் பின்னரைப் பகுதியில் நிகழ்ந்த பசுமைப் புரட்சியும் ஆகும். வேளாண்மை நடுவண் கிழக்குப் பகுதியில் இருந்து ஐரோப்பாவுக்குப் பரவியது. கி.மு 4,000 ஆண்டளவில் நடுவண் ஐரோப்பாவில் எருதுகள் இழுக்கும் வண்டிப் பெட்டிகள் வேளாண்மைக்குப் பயன்படுத்தப்பட்டன.
வெளி இணைப்புகள்
பகுப்பு:மாந்த வாழிடங்கள் பகுப்பு:நில மேலாண்மை பகுப்பு:ஊரகப் பண்பாடு
அன் அமெரிக்கன் இன் பாரிஸ் (திரைப்படம்)
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1951 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்கத் திரைப்படங்கள்
கைவல்யம்
கைவல்யம் (சமசுகிருதம்: कैवल्य) கிமு நான்காம் நூற்றாண்டில் வாழ்ந்த பதஞ்சலி முனிவர் எழுதிய யோகக் சூத்திரங்கள் நான்கு பாதங்கள் கொண்டது. அவற்றில் சமாதி, சாதனை, விபூதிக்கு அடுத்து நான்காவதாக உள்ள கைவல்யம் பாதத்தில் 196 சுலோகங்கள் கொண்டது. இது அட்டாங்க யோகத்தின் இறுதி இலக்கு ஆகும். கைவல்யம் என்பது மனிதனின் "பற்றற்ற தன்மை" அல்லது "தனிமை" என்று பொருள்படும். இது ஆத்மாவை மாயையிலிருந்து தனிமைப்படுத்தி, பிறவிச்சுழற்சியிலிர்ந்து விடுதலை அல்லது மோட்சம் அடைவதே கைவல்ய-முக்தி என முக்திகா மற்றும் கைவல்ய உபநிடதம் போன்ற உபநிடதங்களில் விவரிக்கப்பட்டுள்ளது. ஒரு மனிதன் வாழும்போது சீவ முக்தி அடைவதும் மற்றும் மரணத்திற்குப் பிறகு விதேக முக்தி அடைவதே கைவல்யத்தின் நோக்கமாகும்.
உபநிடதங்கள்
கேவலம் அல்லது கைவல்யம் அல்லது கைவல்ய-முக்தி போன்ற சொற்கள், கைவல்யா அல்லது கைவல்ய-முக்தி என்ற சொற்கள் சுவேதாசுவதர உபநிடதம் (I மற்றும் VI) கைவல்ய உபநிடதம் (25), அமிர்தபிந்து உபநிடதம் (29) மற்றும் முக்திகா (1.18, 26, 31) உபநிடதங்களில் கூறப்பட்டுள்ளது.
முக்திகா உபநிடதம் (சுலோகம் 1.18-29) அனுமனுக்கு ராமரால் விளக்கப்பட்டது. இது மோட்சத்தின் மிக உயர்ந்த வடிவம் மற்றும் அனைத்து உபநிடதங்களின் சாராம்சமாகும். இது நான்கு வகையான முக்திகளான சாலோக்யம், சாமீப்யம், சாருப்யம் மற்றும் சாயுஜ்யம் ஆகியவைகளை விட உயர்ந்தது.[1] அதே உபநிடதத்தின் 2வது பிரிவில், கைவல்ய-முக்தி என்பது பிராரப்தம் கர்மாவிலிருந்து சீவ முக்தி மற்றும் விதேக முக்தி ஆகியவற்றிலிருந்து இறுதி விடுதலை ஆகும்.
யோகதத்துவ உபநிடதம் (16-18) "கைவல்யா என்பது சுயத்தின் இயல்பு (ஆன்மா), உன்னத நிலை (பிரம்மம்) என்று கூறுகிறது. அது உறுப்புகள் இல்லாதது மற்றும் அழியாதது. இது நிஜ-இருப்பு, அறிவு மற்றும் பேரின்பம் ஆகியவற்றின் நேரடி உள்ளுணர்வு ஆகும். இது பிறப்பு, இருப்பு, அறிவு மற்றும் அறிதல், அங்கீகாரம் என்று அழைக்கப்படுகிறது.
சமண மதத்தில்
கேவல ஞானம் என்றும் அழைக்கப்படும் கைவல்யம் என்பது சமண சமயத்தில் சர்வ அறிவாற்றலைக் குறிக்கிறது மற்றும் முழுமையான புரிதல் அல்லது உச்ச ஞானம் என்பர்.
கேவல ஞானம் அனைத்து ஆத்மாக்களின் உள்ளார்ந்த குணம் என்று நம்பப்படுகிறது. இந்த குணம் ஆன்மாவைச் சுற்றியுள்ள கர்ம துகள்களால் மறைக்கப்படுகிறது. ஒவ்வொரு ஆன்மாவும் இந்த கர்மத் துகள்களைக் களைவதன் மூலம் சர்வ அறிவைப் பெறுவதற்கான சாத்தியம் உள்ளது. சமண நூல்கள் கேவல ஞானம் எனப்படும் கைவல்யத்தின் பன்னிரண்டு நிலைகளைப் பற்றி பேசுகின்றன. கேவல ஞானத்தை அடைந்த ஒரு ஆன்மா ஒரு கெவலின் (केवलिन्) என்று அழைக்கப்படுகிறது. சமணர்களின் கூற்றுப்படி, கெவலின்கள் மட்டுமே அனைத்து அம்சங்களிலும் வெளிப்பாடுகளிலும் உள்ள பொருட்களைப் புரிந்து கொள்ள முடியும்; மற்றவர்கள் பகுதியளவு அறிவை மட்டுமே பெற முடியும்.
மேற்கோள்கள்
பகுப்பு:இந்திய மெய்யியல் பகுப்பு:யோகக் கலை
ஐந்திரம்
ஐந்திரம் என்னும் பெயரிலும் அதன் உச்சரிப்பிலும் உள்ள கட்டுரைகள்
பெருவளையம் ஊராட்சி
பெருவளையம் ஊராட்சி (Peruvalayam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள காவேரிப்பாக்கம் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3171 ஆகும். இவர்களில் பெண்கள் 1577 பேரும் ஆண்கள் 1594 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இன்று (திரைப்படம்)
இன்று (Indru) என்பது  2003 ஆம் ஆண்டு வெளியான இந்திய தமிழ் திரைப்படம் ஆகும். நவீன் எஸ். முத்துராமன் இயக்கிய இப்படத்தில் கார்த்திக், தனூராய் ஆகியோர் முக்கிய வேடங்களில் நடித்தனர். படம் வழக்கமான கூறுகளைக் கொண்டதாக இருந்தது. வணிக ரீதியாக எந்த தாக்கத்தையும் ஏற்படுத்தவில்லை.
இசை
இப்படத்திற்கான இசையை தேவா அமைத்தார். பாடல் வரிகள் நா. முத்துக்குமார், யுகபாரதி, இயக்குனர் நவீன் எஸ். முத்துராமன் ஆகியோர் எழுதினர்.
மேற்கோள்கள்
பகுப்பு:தேவா இசையமைத்த திரைப்படங்கள் பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
யூபா
யூபா (Juba, ), ஜூபா, جوبا என்பது தெற்கு சூடான் குடியரசின் தலைநகரமும், அந்நாட்டின் மிகப் பெரிய நகரமும் ஆகும். இது தெற்கு சூடானின் பத்து மாநிலங்களில் ஒன்றான மத்திய எக்குவட்டோரியாவின் தலைநகரமும் ஆகும். வெள்ளை நைல் நதியில் அமைந்துள்ள இந்நகரம் ஜூபா கவுன்டியின் மாநகராட்சியாகவும் உள்ளது.
மேற்கோள்கள்
பகுப்பு:ஆப்பிரிக்கத் தலைநகரங்கள் பகுப்பு:தெற்கு சூடான்
ஜூல்ஸ் ரிமெட்
ஜூல்ஸ் ரிமெட் (Jules Rimet; அக்டோபர்-14, 1873 – அக்டோபர்-16, 1956), பிரெஞ்சு கால்பந்து நிர்வாகி ஆவார். 1921-முதல் 1954 வரை பன்னாட்டுக் கால்பந்து சங்கங்களின் கூட்டமைப்பின் தலைவராக இருந்தார்; இவர் ஃபிஃபாவின் மூன்றாவது தலைவர் ஆவார். மேலும், 1919 முதல் 1946 வரை பிரெஞ்சு கால்பந்துக் கூட்டமைப்பின் தலைவராகவும் பதவி வகித்துள்ளார். இவரின் முயற்சியின் பயனாக, முதல் உலகக்கோப்பைப் போட்டி 1930-இல் நடத்தப்பட்டது. இவரைப் பெருமைப்படுத்தும் வண்ணமாக உலகக்கோப்பை வெற்றிக்கிண்ணத்துக்கு ஜூல்ஸ் ரிமெட் கோப்பை என்று பெயரிடப்பட்டது.
தமிழ் இனி (குறும்படம்)
தமிழ் இனி என்பது 2012 இல் வெளிவந்த ஒரு தமிழ் குறும்படம் ஆகும். அமெரிக்காவில் வாழும் ஒரு தமிழ்க் குடும்பம் மொழியை பண்பாட்டுப் பின்புலத்தை அடுத்த தலைமுறையினருக்கு பரிமாறுவதில் இருக்கும் சிக்கலை இந்தக் குறும்படம் எடுத்துரைக்கிறது. இந்த படத்தின் மூலம், அமெரிக்க வாழ் தமிழர்களிடையே தமிழ் சென்றடைந்திருப்பதாக மணி ராம் மகிழ்கிறார்.
தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)
தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது) (சிப்காட்)(State Industries Promotion Corporation of Tamil Nadu Limited (SIPCOT)) என்பது தமிழ் நாடு அரசின் கீழ் இயங்கும் ஒரு பொதுத்துறை நிறுவனமாகும். இந்நிறுவனம் தமிழகத்தின் சிறு, குறு மற்றும் உயர் தர தொழிற் பிரிவுகளுக்கு முதல் வித்தாக அமைகிறது. இதன் துவக்கதாரரும் முழு பங்குதாரரும் தமிழ்நாடு அரசு மட்டுமே.
வெளி இணைப்புகள்
பகுப்பு:தமிழ்நாடு அரசு நிறுவனங்கள் பகுப்பு:தமிழ்நாடு அரசின் அமைப்புகள் பகுப்பு:தமிழ்நாட்டுப் பொருளாதாரம்
பாய்ச்சல் ஜெயங்கொண்டநாதேஸ்வரசாமி கோயில்
பாய்ச்சல் ஜெயங்கொண்டநாதேஸ்வரசாமி கோயில் தமிழ்நாட்டில் நாமக்கல் மாவட்டம், பாய்ச்சல் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராமசாமி பழனிச்சாமி
இராமசாமி பழனிச்சாமி மலேசியாவின் பினாங்கு மாநில துணை முதல்வரும், ஜனநாயக செயல் கட்சியின் பினாங்கு பிறை நகர் சட்டமன்ற உறுப்பினரும் மற்றும் ஜனநாயக செயல் கட்சியின் துணை பொதுச் செயலாளரும் ஆவார்.
ஆரம்ப கல்வி
ராமசாமி அவர்களது தந்தை பழனிச்சாமியும் தாயார் பழனியம்மாளும் தோட்டங்களில் வேலை செய்வதற்காக தமிழ்நாட்டில் இருந்து 1920ல் மலாயாவுக்குக் குடிபெயர்ந்தனர். ராமசாமி மே 10, 1949 அன்று சித்தியவான் பேராக்கில் பிறந்தார். இவருடன் பிறந்தவர்கள் ஆறு சகோதரிகளும் ஒரு சகோதரருமாகும். இராமசாமி ஆரம்பக் கல்வியை சித்தியவான் பேராக்கிலுள்ள ஆங்கிலோ சீன ஆரம்ப பள்ளியில்  கற்றார்.
இடைநிலைக் கல்வியும் மேல் நிலைக் கல்வியும்
இராமசாமி புனித அந்தோனியார் மேல்நிலை பள்ளியில்  இடைநிலைக் கல்வியையும், ஜோகோர் பரூ சுல்தான் அபுபக்கர் கல்லூரியில்  மேல் நிலைக் கல்வியையும் பயின்றார். பின்னர் 1972 இல் நியூசிலாந்தின் வெலிங்டன் பாலிடெக்னியில் பத்திரிகை துறையில் டிப்ளமோ முடித்தவுடன் கோட்டா திங்கியில் தற்காலிக ஆசிரியராக பணியாற்றிய அவர், 1977 ஆம் ஆண்டு தன்னுடைய இளங்கலைப் பட்டத்தை அமெரிக்கா இந்தியானா பல்கலைக்கழகத்திலும், 1980ஆம் ஆண்டு முதுகலைப் பட்டத்தை புளூமிங்டன் கனடா பல்கலைக்கழகத்திலும் பெற்றார். இறுதியாக 1991 ஆம் ஆண்டில் மலாயா பல்கலைக்கழகத்தில் அரசியல் அறிவியல் / பொது நிர்வாகத்தில் இளநிலை (Ph.D) பட்டம் பெற்றார்.
சர்வதேச தொழிலாளர் அமைப்பு
பன்னாட்டு தொழிலாளர் அமைப்பு, ஐக்கிய நாடுகள் சபையின் அங்கீகரிக்கப்பட்ட அமைப்பு ஆகும். சமீபத்தில் இந்த அமைப்பின் உலக தொழிலாளர் பல்கலைக்கழக கல்வி திட்டத்தின் ஒருங்கிணைப்பாளராக பேராசிரியர் இராமசாமி நியமிக்கப்பட்டார். பல ஆண்டுகளாக, உள்நாட்டு மற்றும் வெளிநாட்டு தொழிற்சங்கங்களின் ஆலோசகராக பணியாற்றி வருகிறார். குழந்தை தொழிலாளர் (அடிமை முறை எதிர்ப்பு சமூகம், இங்கிலாந்து நிதி), சிலாங்கூர் தோட்ட வீட்டில் உரிமை திட்டம் (சிலாங்கூர் மாநில அரசாங்கம்), மலேசியா இந்தியர்கள் சமூக பொருளாதார அம்ச திட்டங்கள், பொருளாதார பொதுநல ஆராய்ச்சி அறக்கட்டளை, முன்னாள் தோட்ட தொழிலாளர்கள் மீது வணிக தாக்கம் (ஊரக வளர்ச்சி அமைச்சகம்), ரியோவில், சுமத்ரா ( நிசான் நிறுவனம், ஜப்பான்) மற்றும் தோட்ட தொழிலாளர் ஆய்வு மலேசியா ( ILO), தொழிலாளர் மீதான உலகமயமாக்கலின் தாக்கங்கள் உள்ளிட்டவை இவற்றில் குறிப்பிடத்தக்கன.
தமிழீழ விடுதைலப் புலிகள் இயக்கமும் (இலங்கை) ஆச்செ விடுதலை இயக்கமும் (இந்தோனேசியா)
தமிழீழ விடுதலைப் புலிகள் 2003 ஆம் ஆண்டு பேராசிரியர் இராமசாமியை அதன் அரசியலமைப்பு விவகார குழுவின் உறுப்பினர்களிள் ஒருவராக நியமித்தது. இவரிடம் இலங்கையின் வடக்கு மற்றும் கிழக்கு தமிழ் பகுதிகளில் இடைக்கால நிர்வாக திட்டத்தை வரையும் பொறுப்பு ஒப்படைக்கப்பட்டது. இதில் அவரது ஈடுபாட்டை இலங்கையின் முன்னாள் பிரதமர் ரணில் மற்றும் அவரது அரசியலமைப்பு விவகார அமைச்சர் பேராசிரியர் பீரிஸ் ஆகியோர் பாராட்டினர். ராமசாமி அவர்கள் (கெரக்கான் ஆச்செ மெர்டேகா) ஆச்செ விடுதலை இயக்கத்தின் ஆலோசகர்களில் ஒருவராக ஆச்செ - இந்தோனேசியா பேச்சுவார்த்தையில் பங்கேற்றார். அவருடைய அயராத முயற்சியினால் ஆகஸ்ட் 5, 2005 அன்று இரண்டு போட்டியிடும் கட்சிகள் இடையே ஒரு வரலாற்று சமாதான உடன்படிக்கை கையெழுத்தாகியது.
அரசியல் வாழ்க்கை
மலேசிய தேசியப் பல்கலைக்கழகத்தின் பேராசிரியராக பணிபுரிந்த இவரை, 26 ஆகஸ்ட், 2005 அன்று காரணம் இன்றி பல்கலைக்கழக நிர்வாகம் பணி நீக்கம் செய்தது. அவர் சிறுபான்மையினருக்காகப் பேசியது, இலங்கை மற்றும் ஆச்செ சமாதான பேச்சுக்களில் இடம் பெற்றவை போன்ற காரணங்களுக்காக நீக்கப்பட்டார் எனப் பின்னர் தெரிய வந்தது. பல்கலைக்கழகத்தில் இருந்து பணி நீக்கம் செய்யப்பட்ட பின்னர் அவர், அவரது கொள்கைகள் மற்றும் நோக்கங்களை அடிப்படையாகக் கொண்ட ஜனநாயக செயல் கட்சியில் சேர்ந்தார்.
2008 மலேசிய பொதுத் தேர்தலில், பினாங்கு சட்டமன்றத்தில், பாக்காத்தான் ராக்யாட்டின் ஜனநாயக செயல் கட்சி 19 இடங்களையும், மக்கள் நீதிக் கட்சி 9 இடங்களையும், மலேசிய இஸ்லாமிய கட்சி 1 இடமும் பெற்று வென்றன. . அதில் பேராசிரியர் இராமசாமி ஜனநாயக செயல் கட்சியின் சார்பில் பத்து காவான் நாடாளுமன்றம் மற்றும் பிறை சட்டமன்ற தொகுயில் அப்போதைய பினாங்கு முதலமைச்சர் கோ சு கூன்னை தோற்கடித்து மகத்தான வெற்றி பெற்றார்.
துணை முதலமைச்சர்
தேர்தல் முடிவுகளுக்குப் பின் பொறுப்பேற்ற புதிய பினாங்கு முதல்வர் லிம் குவான் எங் பினாங்கு துணை முதல்வராக இராமசாமியை நியமித்தார். மலேசிய அரசியல் வரலாற்றில் தமிழர் ஒருவர் மலேசிய மாநிலத் துணை முதல்வர் பதவி வகிப்பது இதுவே முதல் முறையாகும். துணை முதல்வராக ஆனபின் பினாங்கு தமிழர்கள் மற்றுமின்றி மலேசிய தமிழர்கள் மத்தியிலும் பிரபலமானார். சட்டமன்றத்தில் இவர் குரல் ஒலித்தது மட்டுமல்லாது 2008-2013 மலேசிய நாடாளுமன்றத்திலும் இவர் குரல் ஒலித்தது. 2008-2013 மலேசிய நாடாளுமன்றத்தில் தனி ஈழம் மற்றும் பாலஸ்தின விடுதலை பற்றி விவாதம் செய்தார். மலேசிய மத்திய அரசாங்கம், இலங்கை அரசை ஆதரிக்கக் கூடாது என்று கேட்டுக்கொன்டார்.
இரண்டாவது முறையாக 2013 மலேசிய பொதுத் தேர்தலில், மீண்டும் போட்டியிட்டு பிறை சட்டமன்ற தொகுதியில் மகத்தான வெற்றி பெற்றார். ஆனால் அவர் இம்முறை நாடாளுமன்றத்திற்கு போட்டியிடவில்லை. 2013 பினாங்கு சட்டமன்றத் தேர்தலில், பாக்காத்தான் ராக்யாட்டின் ஜனநாயக செயல் கட்சி, மக்கள் நீதிக் கட்சி, மலேசிய இஸ்லாமிய கட்சி ஆகியவை மீண்டும் பினாங்கில் வெற்றி பெற்றன. இரண்டாம் முறையாக பொறுப்பேற்ற முதல்வர் லிம் குவான் எங் பினாங்குத் துணை முதல்வராக மீண்டும் இராமசாமியை நியமித்தார். இவர் மாநில பொருளாதார திட்டமிடல், கல்வி, மனித வளங்கள், அறிவியல், தொழில்நுட்பம் மற்றும் கண்டுபிடிப்பு ஆகிய துறைகளின் அமைச்சராகவும், பினாங்கு இந்து அறப்பணி வாரிய தலைவராகவும், மாநகராட்சி குடிநீர் வழங்கல் வாரிய துணை தலைவராகவும் பணியாற்றுகின்றார்.
ஜாகிர் நாயக்
ஏப்ரல் 10, 2016 அன்று பிரபல இஸ்லாமிய மதபோதகர் டாக்டர் ஜாகிர் நாயக்கை "சைத்தான்" என்று அழைத்த பி.ராமசாமி தனது முகநூல் பதிவில் "இந்த நாட்டில் இருந்து 'சைத்தான்' ஜாகிர் நாயக் வெளியேறுவோம்!" என்று எழுதி இருந்தார். கடும் பின்விளைவாக அவர் தனது இடுகையை நீக்கி, மன்னிப்பு கோரினார், மேலும் மலேசியாவில் உள்ள முஸ்லீம்களிடையே அதிருப்தியையும், வருத்தத்தையும் ஏற்படுத்தியதற்காக வருந்துகிறேன் என்று கூறினார்.
நரேந்திர மோடி ஆட்சியில் இந்திய இந்து தேசியவாதகொள்கைகள்
2019 டிசம்பரில், இந்தியாவின் குடியுரிமை திருத்தச் சட்டம் (அண்டை முஸ்லிம் பெரும்பான்மை நாடுகளை மட்டுமே குறிப்பிட்டு வடிவமைக்கப்பட்டது), NRC தடுப்பு முகாம் மரணங்கள் மற்றும் இச்சட்டத்திற்கு எதிரான எதிர்ப்புகளின் போது ஏற்பட்ட மரணங்கள் மீது பல தலைவர்களும் மனித உரிமை அமைப்புகளும் உலகளாவிய கண்டனத்தைத் தெரிவித்தபோதிலும், இச்சட்டத்தின் தேவைக்காக பி. இராமசாமி பல கட்டுரைகளாக கருத்துகளை தெரிவித்தார் இந்திய குடியுரிமை திருத்தச் சட்டம் மற்றும் காரணமாக ஏற்பட்ட மரணங்கள் குறித்து (எதிர்ப்புக் போராட்டங்களிலும், தடுப்புக்காவல் முகாமின் போது மூதாதையர் ஆவணங்கள் போதாமையை சிறையில் இறப்பு  ) அப்போதைய மலேசிய பிரதமர் மகாதீர் விமர்சித்து கருத்து தெரிவித்திருந்தார். அந்த மகாதீர் அவர்களின் கருத்தை கடுமையாக கண்டிடித்து இந்திய காட்சி செய்தி ஊடகங்களில் தோற்றமளித்தார். "பி.ராமசாமி மலேசியாவின் அமைச்சரா அல்லது இந்திய வெளியுறவுத் துறை அமைச்சக அதிகாரியா?" என்று கேள்வி எழுப்பிய ஹாபிஸ் ஹாசன், இந்தியாவில் உள்ள இலங்கைத் தமிழ் அகதிகள் பாதிப்பு இருந்தும் கூட இந்தியாவின் குடியுரிமை கொள்கைக்காக ஏன் இவ்வளவு முனைப்பு கொடுக்கவேண்டும் என்று கேள்வி எழுப்பியிருந்தார்.
வெளி இணைப்புகள்
பகுப்பு:பினாங்கு நபர்கள் பகுப்பு:மலேசியத் தமிழர் பகுப்பு:மலேசியத் தமிழ் நபர்கள் பகுப்பு:மலேசியத் தமிழ் அரசியல்வாதிகள் பகுப்பு:வாழும் நபர்கள் பகுப்பு:மலேசிய அரசியல்வாதிகள் பகுப்பு:மலேசிய அமைச்சர்கள் பகுப்பு:மலேசிய நபர்கள் பகுப்பு:1949 பிறப்புகள்
வெர்னர் ஐசன்பர்க்
வேர்னர் கார்ல் ஐசன்பேர்க் என்னும் முழுப்பெயர் கொண்ட வேர்னர் ஐசன்பேர்க் (வெர்னர் ஹைசன்பர்க், Werner Heisenberg, டிசம்பர் 5, 1901 - பெப்ரவரி 1, 1976) ஒரு புகழ் பெற்ற ஜெர்மானிய இயற்பியலாளரும், நோபல் பரிசு பெற்றவரும் ஆவார். குவாண்டம் பொறிமுறையைத் தோற்றுவித்தவர்களுள் ஒருவரான இவர் 20 ஆம் நூற்றாண்டின் முக்கியமான இயற்பியலாளர்களுள் ஒருவராகவும் கருதப்படுகிறார். ஐசன்பர்க், நாஸி ஆட்சியின் கீழ் ஜெர்மன் அணு ஆற்றல் திட்டத்தின் தலைவராக இருந்தார். இத் திட்டத்தின் இயல்பும், இதில் ஐசன்பேர்க்கின் பங்களிப்பும் பெருமளவு விவாதத்துக்கு உரியதாக இருந்தது. இவர், நவீன இயற்பியலின் மையக் கொள்கைகளுள் ஒன்றான ஐசன்பர்க் அறுதியின்மைக் கொள்கையை கண்டுபிடித்ததன் மூலமும், குவாண்டம் இயந்திரவியலின் வளர்ச்சியில் இவருடைய பங்களிப்புக்காகவும் பெரிதும் அறியப்படுகிறார். 'குவாண்டம் இயந்திரவியலைத் தோற்றுவித்தமைக்காக' 1932 ஆம் ஆண்டில் இவருக்கு நோபல் பரிசு வழங்கப்பட்டது.
ஆய்வுப்பணி
1924-25 ஆண்டுகளில் கோபனாவன் பல்கலைக்கழகத்தில் உள்ள கருத்தியற்பியல் நிலையத்தில் நீல்சு போரின் வழிகாட்டுதலில் ஆய்வுகளைச் செய்தார்; பின்னர் கோட்டிங்கெனில் மாக்ஸ் போர்ன், பாசுகுவல் சோர்டான் ஆகியோருடன் இணைந்து அணி இயந்திரவியலை உருவாக்கினார். 1927ஆம் ஆண்டில் குவாண்டம் இயந்திரவியலின் கணிதவியல் அடிப்படைகளை உருவாக்கும்போது அறுதியின்மைக் கொள்கையை உருவாக்கினார்.
மேற்கோள்கள்
பகுப்பு:1901 பிறப்புகள் பகுப்பு:நோபல் இயற்பியற் பரிசு பெற்றவர்கள் பகுப்பு:குவாண்டம் இயங்கியல் பகுப்பு:செருமானிய இயற்பியலாளர்கள் பகுப்பு:1976 இறப்புகள் பகுப்பு:கிறித்தவ சித்தர்கள் பகுப்பு:நோபல் பரிசு பெற்ற செருமானியர்கள்
1843
thumb|200px|right| [[ஜூலை 19: எஸ்.எஸ்.கிரேட் பிரிட்டன் கப்பல் வெள்ளோட்டம்]] thumb|220px|[[ஆகத்து 15: திவொலி பூங்கா அமைப்பு]] 1843 (MDCCCXLIII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
1843 நாட்காட்டி
*
லுன் பாவாங்
லுன் பாவாங் அல்லது துருசான் மூருட் (ஆங்கிலம்: Lun Bawang அல்லது Trusan Murut அல்லது Southern Murut; மலாய்: Lun Bawang அல்லது Lundayeh அல்லது Murut kolor அல்லது Murut Sipitang; சீனம்: 伦巴旺族) என்பவர்கள் தென்கிழக்கு ஆசியாவின் போர்னியோ தீவில் காணப்படும் ஓர் இனக்குழு ஆகும்.
சபா மாநிலத்தின் (உட்பகுதி பிரிவு); சரவாக் மாநிலத்தின் (லிம்பாங் பிரிவு); வடக்கு கலிமந்தான்; மெந்தாராங் தேசியப் பூங்கா (Kayan Mentarang National Park); மற்றும் லோங் பாவான் (Long Bawan); புரூணை நாட்டின் தெம்புரோங் மாவட்டம் ஆகிய பகுதிகளில் காணப்படும் ஓர் இனப் பிரிவு மக்களாகும்.
பொது
மலேசிய மாநிலமான சரவாக்கில், லுன் பாவாங் இனத்தவர் ("மூருட்" எனும் பிரிவின் கீழ்) சரவாக் அரசியலமைப்பால் (Constitution of Sarawak) அதிகாரப்பூர்வமாக அங்கீகரிக்கப்பட்டு உள்ளனர். ஓராங் உலு (Orang Ulu) மக்கள் பிரிவின் கீழ் வகைப்படுத்தப்பட்டு உள்ளனர்.
சபா மாநிலத்திலும்; கலிமந்தானில் உள்ள கிரேயான் உயர்நிலத்திலும் (Krayan Highland), இவர்கள் "லுண்டாயே" (Lundayeh) அல்லது "லுன் டேயே" (Lun Daye) என்று அழைக்கப் படுகின்றனர்.